Előterjesztés Zalakaros Város Önkormányzat Képviselő-testülete 2023. szeptember 21-i ülésére

[bookmark: _GoBack]Tárgy: A Zalakarosi Fürdő Zrt. kérelme a Fürdő Hotel klíma berendezésének kifizetésére

Előterjesztést készítette: Horváthné Juhász Barbara pénzügyi osztályvezető


Tisztelt Képviselő testület!


A Zalakarosi Fürdő Zrt. 2019. óra bérli a Fürdő Hotel épületét, melyet szállodaként üzemeltet. A Zrt. az épületen kívül a benne lévő berendezéseket is bérbe vette, használja. 

A bérlő jelezte az önkormányzat felé, hogy 2023. július hónapban egy klímát kellett vásárolnia a szállodába, mely árának megtérítését kéri az önkormányzattól. A Korel Optimus 5,3kw típusú berendezés ára beszereléssel együtt bruttó 472.932 Ft. A bérlő nyilatkozata alapján ez egy teljesen új klíma, a mozgáskorlátozott szobában kerül elhelyezésre, a felújítás során ebben a szobában nem került felszerelésre klíma. 

A felek közötti bérleti szerződés 7./ pontja alapján a bérlő jogosult a bérleményben saját költségén a tevékenységéhez szükséges beruházások elvégzésére a bérbeadó előzetes írásbeli egyetértése alapján. A bérleti szerződés alapján ez egy lehetőség a bérlő részére, ő ettől eltérően a berendezés árának megtérítését kéri az önkormányzattól. Az előterjesztés ezen túl javasolja a bérlő figyelmének felhívását a bérelt ingatlanba történő beszerzésekkel, beruházásokkal kapcsolatos előzetes egyeztetési kötelezettségére.
	

Határozati javaslat:

[bookmark: _Hlk144987657]„A” változat

[bookmark: _Hlk119656102]1./ Zalakaros Város Önkormányzat Képviselő testülete a Zalakarosi Fürdő Zrt. által vásárolt klíma ellenértékét számla ellenében megtéríti a bérlőnek. A klíma az önkormányzat tulajdonába és leltárába került. 
2./ Zalakaros Város Önkormányzat Képviselő testülete a pénzügyi fedezetet a 2023. évi költségvetés általános tartaléka terhére biztosítja 472.932 Ft összegben.
3./ Zalakaros Város Önkormányzat Képviselő testülete felkéri a polgármestert, hogy szíveskedjen a bérlő figyelmét felhívni a bérelt ingatlanba történő beszerzésekkel, beruházásokkal kapcsolatos előzetes egyeztetési kötelezettségére. 


Határidő: 	2023. szeptember 30.
Felelős: 	Novák Ferenc polgármester




Zalakaros, 2023. szeptember 7.		                    
                                                                                                      	           Novák Ferenc
					        				polgármester

 
